ભારતમાં મ્યુચ્યુઅલ ફંડ્સમાં રોકાણના ખર્ચ અંગે તેના વિતરકો, ફંડ હાઉસિસ અને ઉદ્યોગના પક્ષકારો વચ્ચે ઘણી ચર્ચા થઈ છે. મોર્નિંગસ્ટારના 2017ના અહેવાલમાં જણાવાયું હતું કે ઇક્વિટી અને એલોકેશન ફંડ્સના ખર્ચ રેશિયોના સંદર્ભમાં ભારતનો સૌથી ખર્ચાળ દેશોમાં સમાવેશ થાય છે. જોકે ફાઉન્ડેશન ઓફ ઇન્ડિપેન્ડન્ટ ફાઇનાન્શિયલ એડ્વાઇઝર્સના અભ્યાસમાં તેનો ઇનકાર થયો હતો. તેમાં જણાવાયું હતું કે ભારતમાં મ્યુચ્યુઅલ ફંડ્સનું ખર્ચ માળખું ત્રીજા ક્રમે સૌથી નીચું છે. આ ચર્ચા હજુ થોડો સમય ચાલુ રહેવાની ધારણા છે, પરંતુ રોકાણકારોએ આ ખર્ચ અંગે માહિતગાર રહેવું જોઈએ.